
Az Országos Idegenrendészeti Főigazgatóság 
felvételt hirdet beszerzési előadó beosztás betöltésére

Munkahely megnevezése: 	Országos Idegenrendészeti Főigazgatóság
Beszerzési és Projekt Osztály

Beosztás: beszerzési előadó

Besorolás: RIASZ/B

Munkavégzés helye: 1117 Budapest, Budafoki út 60.

Munkarend: hivatali

Jogviszony: határozatlan idejű, rendvédelmi igazgatási jogviszony

Bérezés: a rendvédelmi feladatokat ellátó szervek hivatásos állományának szolgálati viszonyáról szóló 2015. évi XLII. törvényben meghatározott RIASZ B besorolás szerint

Feladatok
· a beszerzési eljárások előkészítéséhez és lebonyolításához kapcsolódó adminisztratív, ügyviteli és koordinációs feladatok ellátása;
· a beszerzési szakterület munkájának napi szintű támogatása, a beszerzési feladatokhoz kapcsolódó dokumentációk, nyilvántartások és adatszolgáltatások kezelése;
· a beszerzési eljárásokhoz kapcsolódó határidők figyelemmel kísérése, nyilvántartása, valamint a határidős feladatok teljesítésének koordinálása;
· a szervezeti elemek közötti kapcsolattartás, az egyeztetések és megkeresések koordinálása, a beérkező feladatok nyomon követése, valamint a válaszadások előkészítése és határidőben történő teljesítésének támogatása;
· a szolgálatszervezéssel kapcsolatos adminisztratív feladatok ellátása, a kapcsolódó adatok és nyilvántartások naprakészen tartása;
· a harcérték-jelentések és egyéb rendszeres, illetve eseti jelentések elkészítéséhez szükséges adatok összegyűjtése, rendszerezése, feldolgozása és továbbítása;
· kimutatások, összesítések, feljegyzések, jelentések és egyéb ügyviteli dokumentumok készítése, szerkesztése és kezelése;
· együttműködés a szervezet szakmai, gazdasági, pénzügyi és jogi szakterületeivel, valamint a feladatellátásban érintett szervezeti elemekkel;
· a munkakörhöz kapcsolódó iratkezelési, nyilvántartási és egyéb adminisztratív feladatok ellátása.

A beosztás betöltésének követelményei
· magyar állampolgárság;
· büntetlen előélet;
· cselekvőképesség;
· kifogástalan életvitel ellenőrzéshez való hozzájárulás, 
· vagyonnyilatkozattételi kötelezettség vállalása;
· foglalkozás-egészségügyi orvosi alkalmassági vizsgálaton való részvétel és alkalmas minősítés;
· legalább középfokúfokú iskolai végzettség.

Előnyt jelent
· közigazgatási, rendvédelmi szervnél szerzett gyakorlat;
· beszerzési, ügyviteli, adminisztratív vagy koordinációs területen szerzett gyakorlat;
· RobotZsaru rendszer ismerete;
· a Microsoft Office programok, különösen az Excel és a Word magabiztos használata.

Elvárt kompetenciák
· pontos, precíz és felelősségteljes munkavégzés;
· jó írásbeli és szóbeli kommunikációs készség;
· kiváló szervező- és koordinációs képesség;
· rendszerszemlélet és megoldásközpontú gondolkodás;
· önálló munkavégzés, kezdeményezőkészség és felelősségvállalás;
· diszkréció, megbízhatóság és szabálykövető magatartás.

Jelentkezés módja
· szakmai önéletrajz benyújtása, amely tartalmazza a személyi adatait, szakmai végzettségeit, korábbi beosztásait, jelenlegi munkahelyét, elérhetőségeit;
· motivációs levél benyújtása (a motivációs levélben kérjük megjelölni bruttó bérigényét);
· iskolai végzettséget igazoló okiratok másolatának benyújtása;
· három hónapnál nem régebbi hatósági erkölcsi bizonyítvány (mely a pályázati jelentkezésnek nem, de a munkakör betöltésének feltétele).
A jelentkezés határideje: 2026. november 20.
A jelentkezés elbírálásának határideje: 2026. november 25.
A munkakör betöltésének kezdete: 2026. december 1.
A jelentkezés benyújtásának helye: Jelentkezését a borbely.levente@oif.gov.hu e-mail címre (másolatban az allashirdetes40@oif.gov.hu e-mail címre is) kérjük eljuttatni a tárgyban a „Beszerzési előadó pályázat” megjelölésével.
A meghallgatásra kiválasztott jelentkezőket a személyes elbeszélgetés időpontjáról telefonon értesítjük.
